עמרם יונגרייז

הרב עמרם יונגרייז (תרע"ה – י"א בטבת תשל"ג, 1915 – 16 בדצמבר 1972), היה רבה של אזור בין השנים תשי"ד-תשל"ג, ומחבר ספר תפארת עמרם.

 באירופה 
נולד בג'נג'ש (דינדיש) בהונגריה, לרב אשר אנשל יונגרייז, רב העיר ומחבר "שמור וזכור". אחיו הוא הרב משה נתן נטע יונגרייז, אב"ד טוקאי, שנספה בשואה. למד בעיירה פאפה אצל הרב יעקב יחזקיה גרינוולד ("ויגד יעקב"). נסמך לרבנות בידי הרב יהונתן שטייף.

לאחר השואה, החל משנת תש"ו, שימש כרבה של ג'נג'ש במקום אביו. באותה עת דאג לריפוי ניצולי שואה.עלי זיכרון יג, תשע"ו, עמ' סא-סב וכן עסק בהתרת עגונות. החל מתש"ח שימש כרב "קהל יראים" בבודפשט.בן ציון יעקובוביץ, זכור ימות עולם ג, בני ברק תשס"ד, עמ' שצח

 בארץ ישראל 
בשנת תשי"ג עלה ארצה והחל משלהי תשי"ד (1954) ועד לפטירתו בתשל"ג שימש כרב של אזור (אז, לעיתים: יאזור).

לפי ספר הציונות הדתית,חלק א, ירושלים תשל"ז, עמ' 463 הרב יונגרייז תמך בתנועת המזרחי. נציג המזרחי הצביע בתשי"ד בעד בחירתו לרבנות. כן דווח על שיעוריו הקבועים בבית הכנסת הפועל המזרחי במקום.הצופה, י' כסלו תשכ"ח

אומנם בעיתון חרדי נאמר כי "לחם במסירות נפש נגד אלו שרצו להנהיג פשרות וקולות שונות אשר לא שערום אבותינו באיזה עניינים".'הגה"צ רבי עמרם הלוי יונגרייז', מאורות אשר יז, חנוכה תשע"ג, עמ' 4 כמו כן, לצד רבנים נוספים הוא חתום על חידוש הפרדת הקהילות בהונגריה.המבשר 278, ד' ניסן תשע"ד, עמ' יג

הרב יונגרייז נפטר בפתאומיות, בהיותו כבן 57, בשבת בבוקר, י"א בטבת תשל"ג (16 בדצמבר 1972)'הרב עמרם יונגרייז איננו', המאור רח [כה,ב], כסלו-טבת תשל"ג, עמ' 38 ונקבר בבית הקברות שומרי שבת בבני ברק.

 משפחתו 
אחרי השואה נישא להינדא, בתו של הרב דוב בער קליין אב"ד אויהל. בנו היחיד, ר' אשר אנשיל, היה בן 13 בעת פטירתו. בנו הקים בלונדון בית מדרש על שמו: "תפארת עמרם".

 כתביו 
בשנת תשס"ד יצא לאור ספר ליקוטים מתורתו: "תפארת עמרם".

 הערות שוליים 

קטגוריה:רבנים ישראלים
קטגוריה:ישראלים ילידי הונגריה
קטגוריה:עולים בשנות ה-1950
קטגוריה:אישים הקבורים בבית הקברות שומרי שבת
קטגוריה:ישראלים שנולדו ב-1915
קטגוריה:ישראלים שנפטרו ב-1972